**Natečaj NAJ ŠTUDENT**

Študentska organizacija Slovenije (ŠOS) ob mednarodnem dnevu študentov 17. novembra 2017 in 20. obletnici Študentske ustave pripravlja natečaj NAJ ŠTUDENT.

Namen natečaja Naj študent je najti najboljša slovenskega študenta in študentko, ki nista aktivna le na študijskem področju, ampak se nadpovprečno udejstvujeta tudi na družbenem področju. Prav tako v okviru natečaja iščemo najboljšega študenta tutorja in najboljšo študentko tutorko.

17. novembra 2017 bodo izbrani kandidati povabljeni na slavnostno prireditev v Hotel MONS, kjer bodo prejeli priznanje s strani predsednika ŠOS.

**Rok za oddajo kandidature je 7. 11. 2017**. Prijavnica s prilogami mora biti poslana na elektronski naslov info@studentska-org.si s pripisom PRIJAVA NA NATEČAJ NAJ ŠTUDENT.

Popolna vloga vsebuje:

* izpolnjeno in podpisano prijavnico,
* dokazilo o učnem uspehu,
* kopija priznanj oziroma dokazil o dosežkih,
* potrdilo o vpisu ali drugo ustrezno dokazilo o statutsu študenta za študijsko leto 2016/2017.

\*Veljavni so dosežki in dokazila, ki jih je kandidat pridobil tekom študijskega leta 2016/2017.

V prijavnici mora kandidat obrazložiti svojo kandidaturo v obsegu do 250 besed in priloge, ki dokazujejo opisane dosežke.

Komisija v sestavi predstavnika ŠOS, predstavnika študentskih svetov univerz, predstavnika univerz in predstavnika Slovenske univerzitetne športne zveze (SUSA) bo na podlagi prejetih prijav izbrala enega študenta in eno študentko, ki bosta prejela naziv NAJ ŠTUDENT LETA 2017 ter po enega študenta in eno študentko, ki bosta prejela naziv NAJ TUTOR LETA 2017.

**Prijavnica za natečaj NAJ ŠTUDENT**

Prijavljam se za **(ustrezno označi)**: Naj študenta / Naj študentko / Naj tutorja / Naj tutorko

|  |  |
| --- | --- |
| Ime in priimek |   |
| Datum rojstva |   |
| Stalno prebivališče |  |
| Elektronski naslov |  |
| Telefonska številka |  |
| Izobraževalni zavod |  |
| Program |  |
| Letnik (v študijskem letu 2016/2017) |  |
| Obrazložitev kandidature (do 250 besed): |

Priloge (ustrezno navedite):

Pogoji za sodelovanje na natečaju Naj študent

1. Kandidat je v letu 2016/2017 imel status študenta. To potrdi s potrdilom o vpisu ali drugim ustreznim dokazilom, ki mora biti priložen kandidaturi.
2. Kandidat ne sme sodelovati pri organiziranju izbora Naj študent. Kandidat ne sme biti član izvršilnih organov ŠOS ali organizacijskih oblik ŠOS.

Kandidat s podpisom zagotavlja, da so vpisani podatki resnični, potrdila pa verodostojna in izkazujejo dejansko stanje ter soglaša s pogoji za sodelovanje na natečaju.

Podpis kandidata(-ke): \_\_\_\_\_\_\_\_\_\_\_\_\_\_\_\_\_\_\_\_\_\_